Gotlobs Dāvids Hartmanis

Gotlobs Dāvids Hartmanis (Gottlob David Hartmann, 1752-1775) bija vācu literāts un filozofijas profesors Jelgavas Academia Petrina (1775).

 Dzīvesgājums 
Dzimis 1752. gada 2. septembrī Rosvagā tagadējā Bādenes-Virtembergas zemē skolotāja Izraēla Hartmaņa ģimenē. Mācījās Blauboirenes un Bebenhauzenes klostera skolās (1767-1771) un Tībingenes Universitātē (1771-1773). Šajā laikā sacerēja savas bardu dziesmas (Bardengesänge) un atdzejoja Horāciju. 1773. gadā aizstāvēja Dr. phil. grādu Erfurtes Universitātē (Sophion oder die Bestimmung des Jünglings).

1774. gadā viņu uzaicināja kļūt par Jelgavas akadēmiskās ģimnāzijas filozofijas profesoru. Īsu brīdi bija akadēmijas prorektors (1775). Jelgavā Hartmanis nelaimīgi iemīlējās Elīzā fon der Rekē un, līdzīgi kā Gētes "Jaunā Vertera ciešanu" varonis, 1775. gada 5. novembrī Jelgavā izdarīja pašnāvību.Elisa von der Recke (1754 – 1833) Apglabāts Svētās Trīsvienības baznīcā.

 Darbi 
 C. J. Wagenseil. Hartmanns Professors zu Mietau, hinterlassene Schriften, gesammelt und mit einer Nachricht von seinem Leben. Gotha: Carl Wilhelm Ettinger, 1779

 Literatūra 
 Otto Harnack. Werther in Kurland. Baltische Monatsschrift 35 (1888), 515-21 
 Wilhelm Lang. Gottlob David Hartmann. Ein Lebensbild aus der Sturm- und Drangzeit. In: Von und aus Schwaben. Geschichte, Biographie, Literatur. Heft 7. Stuttgart: Kohlhammer (1891) S.90—91
 E. Jenisch. Gottlob David Hartmann und die Mitauer Akademie. Baltische Monatsschrift 58 (1927), 71-99.

 Atsauces 

Kategorija:1752. gadā dzimušie
Kategorija:1775. gadā mirušie
Kategorija:Pašnāvnieki
Kategorija:Latvijas dzejnieki